Rozhodnutie Komisie
z 8. septembra 2003
ustanovujúce kód a štandardné pravidlá prepisu údajov súvisiacich so strednodobými štatistickými zisťovaniami plôch vysadených viničom do strojovo čitateľnej podoby
(Oznámené pod číslom dokumentu C(2003) 3191)
(Text s významom pre EHP)
(2003/654ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 357/79 z 5. februára 1979 o štatistických zisťovaniach plôch vysadených viničom [1], zmenené a doplnené nariadením (ES) č. 2329/98 [2], a najmä na jeho článok 5 ods. 6 a článok 6 ods. 7,
keďže:
(1) rozhodnutie Komisie 80/765/EHS z 8. júla 1980, ktoré ustanovuje kód a štandardné pravidlá prepisu údajov súvisiace so strednodobými štatistickými zisťovaniami plôch vysadených viničom do strojovo čitateľnej podoby [3], sa niekoľkokrát podstatne zmenilo a doplnilo [4]; v záujme jasnosti a prehľadnosti by sa malo toto rozhodnutie kodifikovať;
(2) nariadenie (EHS) č. 357/79 požaduje od členských štátov, aby predložili Komisii informácie zozbierané v rámci strednodobých zisťovaní plôch vysadených viničom v podobe rozpisu tabuliek rozdelených podľa zemepisných jednotiek, ktoré sa stanovia v súlade s postupmi stanovenými článkom 8 uvedeného nariadenia, to znamená s rozhodnutím Komisie, ktoré nasleduje po stanovisku Stáleho výboru poľnohospodárskej štatistiky;
(3) od členských štátov, ktoré spracúvajú svoje výsledky zisťovaní elektronicky, sa žiada, aby ich predkladali Komisii v strojovo čitateľnej podobe. Kódy na prenášanie výsledkov zisťovaní sú tiež určené v súlade s postupom ustanoveným článkom 8 nariadenia č. 357/79 (EHS);
(4) z praktických dôvodov by mali členské štáty zaslať údaje uvedené v článku 6 nariadenia (EHS) č. 357/79 aj v strojovo čitateľnej podobe;
(5) opatrenia tohto rozhodnutia sú v súlade so stanoviskom Stáleho výboru poľnohospodárskej štatistiky,
PRIJALA TOTO ROZHODNUTIE:
Článok 1
Strojovo čitateľnou podobou na predloženie údajov upravených článkami 5 a 6 nariadenia (EHS) č. 357/79 tými členskými štátmi, ktoré spracúvajú svoje výsledky zisťovaní elektronicky, je magnetická páska.
Článok 2
Kód a pravidlá, podľa ktorých sa riadi prepis údajov upravených článkami 5 a 6 nariadenia (EHS) č. 357/79 na magnetickú pásku stanovujú prílohy I a II k tomuto rozhodnutiu.
Článok 3
Ruší sa rozhodnutie 80/765/EHS.
Odkazy na uvedené zrušené rozhodnutie platia ako odkazy na toto rozhodnutie a čítajú sa v súlade s tabuľkou zhody v prílohe IV.
Článok 4
Toto rozhodnutie je adresované členským štátom.
V Bruseli 8. septembra 2003